Tiera Firmė

Tiera Firmė ( – „tvirta žemė, sausuma“) – Centrinės Amerikos pietrytinių pakrančių bei Pietų Amerikos šiaurinių pakrančių pavadinimas Amerikos kolonizavimo pradžioje. 1498-1542 tai buvo Ispanijos imperijos administracinis vienetas. 

 Raida 
Rytų Venesuela buvo pirmasis Tiera Firmės regionas, kurį pasiekė ispanų konkistadorai. 1498 m. Kristupas Kolumbas ištyrinėjo Parijos įlanką ir kraštą pavadino „Malonės Žeme“ (tierra de gracias) dėl draugiškų indėnų ir gražių kraštovaizdžių. Toliau keliautojas pasiekė Orinoko deltą ir, nustebintas gėlo vandens gausos, įplaukė giliau į žemyną. Vietos indėnų genčių šis visas kraštas buvo žinomas kaip Kokivakoa ().
1501 m. Alonso de Ojeda oficialiai pakelbė šias pakrantes Ispanijos kolonija ir pavadino Naująja Andalūzija (). Jos apėmė dabartinės Venesuelos vakarinį pajūrį. Čia, Guachiros pusiasalyje, įkurta pirmoji ispanų gyvenvietė Santa Crus, tačiau ji netrukus buvo apleista. 1509 m. de Ojeda praplėtė koloniją į vakarus, Kolumbijos pakrantėse iki Urabos įlankos. Ten 1510 m. įkurta Santa Marija la Antigva del Darjeno gyvenvietė.

Pakrantes į vakarus nuo Urabos įlankos ispanai pavadino Auksine Kastilija (). Dar toliau, į vakarus nuo Beleno upės, buvo Veragva. 

Visa ši žemyno pakrančių teritorija buvo pavadinta Tiera Firme („Tvirtąja žeme“), arba Costa Firme („Tvirtuoju krantu“), priešpriešinant ją saloms.Diaz, B., 1963, The Conquest of New Spain, London: Penguin Books, ISBN 0140441239 1529 m. Ispanijos karalienė Izabelė padalino Pietų Amerikos žemyną į tris valdas, paskirdama gubernatorius. Tiera Firmei de jure pripažintos visos šiauriausios žemės, besitęsiančios beveik iki ekvatoriaus. Lagos Carmona, Guillermo (1985). Los Títulos Históricos - Historia de las fronteras de Chile. Andrés Bello. p. 138. Taigi, formaliai jai priklausė didžioji dalis dab. Kolumbijos, Venesuela, Gvianos, šiaurės Brazilija.
Tačiau de facto kolonizuotos buvo tik pakrantės. Čia buvo kuriamos ispanų gyvenvietės: Kumana (1515), Panama (1519), Santa Marta (1525) Santa Ana de Koras (1527) ir Kartachena (1533). Iš čia 1537-1540 m. vyko Andų tautų užkariavimas. Taip palaipsniui buvo formuojamos ir naujos gubernijos/provincijos: Auksinės Kastilijos, Kartachenos, Santa Martos, Venesuelos, Naujosios Andalūzijos, Popajano, Naujosios Granados.

1538 m. visa Tera Firmė buvo priskirta prie naujai sukurtos Panamos audiencijos su centru Panamos mieste, kurios administracijoje formaliai buvo beveik visa Pietų Amerika. 1542 m. šią audienciją panaikinus, panaikinta ir Tiera Firmės provincija. Vakariausios jos teritorijos (dab. Panama) priskirtos Gvatemalos Santjago karališkajai audiencijai, centrinės teritorijos (dab. Kolumbija) - Peru vicekaralystei, o ryčiausios (dab. Venesuela) - Santo Domingo audiencijai.

Nepaisant panaikinimo, terminas Tiera Firmė ir toliau buvo naudojamas įvardinti šiaurinę Pietų Amerikos dalį, ypatingai Panamą.

 Išnašos 

Kategorija:Ispanijos kolonijos Amerikoje
Kategorija:Kolumbijos istorija
Kategorija:Venesuelos istorija
Kategorija:Panamos istorija